

**ΔΗΜΟΣ ΜΟΣΧΑΤΟΥ–ΤΑΥΡΟΥ**

**Διεύθυνση Περιβάλλοντος ,Κυκλικής Οικονομίας και Ανακύκλωσης**

|  |  |
| --- | --- |
| Κοραή 36 & Αγίου Γερασίμου,  Τ.Κ. 18345  Τηλ. Κέντρο: 213 20 19 630,  FAX: 210 9416154  Αριθ. Πρωτ.: |  |

**Προς :Τον κ. Πρόεδρο και τα μέλη του Δημοτικού Συμβουλίου του Δήμου Μοσχάτου –Ταύρου.**

**Κοιν: Γραφείο κ. Δημάρχου**

**Θέμα : Λήψη απόφασης προς συμπλήρωση της με αριθ. 30/2021 απόφασης του Δημοτικού Συμβουλίου για την έγκριση της αναγκαιότητας μίσθωσης ακινήτου με διενέργεια δημοπρασίας για την κάλυψη αναγκών της Διεύθυνσης Περιβάλλοντος, Κυκλικής Οικονομίας και Ανακύκλωσης σε σχέση με την προσωρινή αποθήκευση μη επικίνδυνων στερεών ογκωδών αποβλήτων , πράσινων αποβλήτων από κηποτεχνικές εργασίες, Αποβλήτων Εκσκαφών Κατασκευών & Κατεδαφίσεων (Α.Ε.Κ.Κ.) και ανακυκλώσιμων υλικών (χαρτί, πλαστικά μπουκάλια, άλλα πλαστικά, μέταλλα, τετραπάκ) για τα οποία προκύπτει ανάγκη προσωρινής αποθήκευσης.**

Έχοντας υπόψη :

**1.** Tις διατάξεις των άρθρων 65 παρ. 1 και 72 παρ. 1 περ. στ΄ εδαφ. ι’ του ν. 3852/2010 (ΦΕΚ Α’ 87/7.6.2010).

**2.** Tις διατάξεις των άρθρων 75 και 194 παρ. 1 του ν. 3463/2006 Δημοτικός και Κοινοτικός Κώδικας, όπως έχουν τροποποιηθεί και ισχύουν.

**3.** Το Π.Δ. 270/81«Περί καθορισμού των οργάνων, της διαδικασίας και των όρων της διενέργειας δημοπρασιών δι’ εκποίησιν ή εκμίσθωση πραγμάτων των δήμων και κοινοτήτων» (ΦΕΚ Α’ 77) .

**4.**Τον ν. 3130/2003 «Μισθώσεις ακινήτων για στέγαση δημοσίων υπηρεσιών και άλλες διατάξεις» (ΦΕΚ Α΄76 ) .

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Α.** Η Διεύθυνση Περιβάλλοντος, Κυκλικής Οικονομίας και Ανακύκλωσης (σύμφωνα και με την αρχική από 22.2.2021 εισήγησή της προς το Δημοτικό Συμβούλιο), για την κάλυψη των υπηρεσιακών της αναγκών και την εύρυθμη και νόμιμη λειτουργία της, **θεωρεί αναγκαία** την εύρεση και μίσθωση εκ μέρους του Δήμου, χώρου-ακινήτου για χρήση **προσωρινής αποθήκευσης μη επικίνδυνων στερεών ογκωδών αποβλήτων, πράσινων αποβλήτων από κηποτεχνικές εργασίες, Αποβλήτων Εκσκαφών Κατασκευών & Κατεδαφίσεων (Α.Ε.Κ.Κ.)** **και ανακυκλώσιμων υλικών** **(χαρτί, πλαστικά μπουκάλια, άλλα πλαστικά, μέταλλα, τετραπάκ) για τα οποία προκύπτει ανάγκη προσωρινής αποθήκευσης** του Δήμου. Συγκεκριμένα:

**Β.** Πιο συγκεκριμένα ,με βάση τα στοιχεία των τελευταίων ετών, στον Δήμο Μοσχάτου-Ταύρου υπάρχει η ανάγκη για προσωρινή αποθήκευση **πράσινων αποβλήτων, ογκωδών αντικειμένων, αποβλήτων εκσκαφών κατασκευών και κατεδαφίσεων καθώς και ανακυκλώσιμων υλικών** **(χαρτί, πλαστικά μπουκάλια, άλλα πλαστικά, μέταλλα, τετραπάκ)** που συλλέγονται ιδίως στο πλαίσιο υλοποίησης προγραμμάτων και δράσεων ανταποδοτικής ανακύκλωσης.Η συλλογή και η μεταφορά όλων των παραπάνω σε χώρο προσωρινής αποθήκευσης γίνεται από τις υπηρεσίες του Δήμου (Καθαριότητας, Πρασίνου). Μέχρι σήμερα, η προσωρινή αποθήκευση γινόταν σε δημοτικούς χώρους , οι οποίοι όμως δεν είναι επαρκείς. Εφόσον δεν υπάρχει χώρος ιδιοκτησίας του Δήμου που να πληροί τις προδιαγραφές για να αδειοδοτηθεί ως χώρος προσωρινής αποθήκευσης ογκωδών αντικειμένων, πράσινων αποβλήτων από κηποτεχνικές εργασίες , αποβλήτων εκσκαφών κατασκευών και κατεδαφίσεων και ανακυκλώσιμων υλικών (χαρτί, πλαστικά μπουκάλια, άλλα πλαστικά, μέταλλα, τετραπάκ) καθίσταται απαραίτητη η μίσθωση ειδικού χώρου για την προσωρινή αποθήκευση των παραπάνω, υλικών και τη διαλογή τους σε 6 βασικά ρεύματα : 1)Πράσινα απόβλητα ,2)ΑΕΚΚ ,3)Μη επικίνδυνα ογκώδη απόβλητα 4)χαρτί, 5)πλαστικά μπουκάλια, 6)άλλα πλαστικά, μέταλλα, τετραπάκ .

Μετά την αποθήκευση και διαλογή ,θα ακολουθεί η μεταφορά των αποβλήτων είτε με δικά μας μέσα είτε μέσω της σύμβασης αναδόχου που θα έχει συνάψει ο Δήμος μας.

**Γ.** Ειδικότερα, **η εν λόγω μίσθωση κρίνεται αναγκαία και επωφελής για τον Δήμο για τους παρακάτω λόγους** : **α)** της συμβολής στη μείωση του όγκου των απορριμμάτων που οδηγούνται προς υγειονομική ταφή, **β)** της συμβολής στη χωριστή συλλογή και εναλλακτική διαχείριση διαφόρων κατηγοριών απορριμμάτων, προκειμένου να προωθηθούν προς προετοιμασία για επαναχρησιμοποίηση και ανακύκλωση, **γ)** της συμβολής στην επίτευξη των στόχων της ευρωπαϊκής και εθνικής νομοθεσίας και του Εθνικού Σχεδίου Διαχείρισης Αποβλήτων (ΕΣΔΑ) για τη χωριστή συλλογή ανακυκλώσιμων υλικών(ΑΥ), συμπληρωματικά με το δίκτυο Διαλογής στην Πηγή (ΔσΠ) διακριτών ρευμάτων ανακυκλώσιμων υλικών (ΑΥ), **δ)** της νόμιμης αποθήκευσης ογκωδών αντικειμένων, πράσινων αποβλήτων από κηποτεχνικές εργασίες , αποβλήτων εκσκαφών κατασκευών και κατεδαφίσεωνκαι ανακυκλώσιμων υλικών (χαρτί, πλαστικά μπουκάλια, άλλα πλαστικά, μέταλλα, τετραπάκ)που συλλέγονται ιδίως στο πλαίσιο υλοποίησης προγραμμάτων και δράσεων ανταποδοτικής ανακύκλωσης σε ειδικό και κατάλληλο χώρο, **ε)** της ασφάλειας των υλικών με την ειδική και ασφαλή περίφραξη του χώρου και της αποφυγής ατυχημάτων, **στ)** της προστασίας των υλικών από κλοπές, πυρκαγιές κ.λ.π., **ζ)** της ομαλής λειτουργίας των υπηρεσιών του Δήμου, με τη διευκόλυνση της γρήγορης συλλογής και αποθήκευσης των υλικών, τα οποία συλλέγονται από όλη την επικράτεια του Δήμου, **η)** της υγιεινής και ασφάλειας των εργαζομένων του Δήμου, με την κατάλληλη αποθήκευση, με ειδικά μέτρα και τρόπους, με τη διαλογή και τον διαχωρισμό των υλικών (κλαδιά, ξύλα, σίδερα κ.λ.π.), **θ)** της ασφάλειας των δημοτικών μηχανημάτων (σκαπτικών ,φορτωτών κ.λ.π.), **ι)** της αποτροπής δημιουργίας ανθυγιεινών καταστάσεων με δεδομένη την πανδημία του covid 19 και της προστασίας της δημόσιας υγείας και **ια)** της εξοικονόμησης πόρων για τον Δήμο.

**Δ.** Προτείνουμε τη μίσθωση ειδικού χώρου για την προσωρινή αποθήκευσημη επικίνδυνων στερεών ογκωδών αποβλήτων , πράσινων αποβλήτων από κηποτεχνικές εργασίες , Αποβλήτων Εκσκαφών Κατασκευών & Κατεδαφίσεων (Α.Ε.Κ.Κ.) και ανακυκλώσιμων υλικών (χαρτί, πλαστικά μπουκάλια, άλλα πλαστικά, μέταλλα, τετραπάκ),ο οποίος **να έχει τις παρακάτω ελάχιστες προϋποθέσεις και προδιαγραφές** , ώστε ακολούθως ,με τις αναγκαίες παρεμβάσεις εκ μέρους του Δήμου, να διαμορφωθούν και να πληρούνται οι προδιαγραφές για την περιβαλλοντική αδειοδότηση του χώρου για δραστηριότητες διαχείρισης στερεών αποβλήτων, σύμφωνα με την κείμενη νομοθεσία, ιδίως τον ν. 4014/2011 και ν. 4042/2012, όπως ισχύουν και τις σχετικές ΚΥΑ, ιδίως την ΚΥΑ με αριθ. ΥΠΕΝ/ΔΙΠΑ/11936/836/19 (ΦΕΚ 436 Β/14-02-2019) : Καθορισμός διαδικασίας και δικαιολογητικών για την εγκατάσταση και τη λειτουργία έργων και δραστηριοτήτων «Συστημάτων Περιβαλλοντικών Υποδομών» των Υπουργών Οικονομίας και Ανάπτυξης – Οικονομικών – Περιβάλλοντος και Ενέργειας, όπως ισχύει μετά την τροποποίησή της με την ΚΥΑ με αριθ. ΥΠΕΝ/ΔΙΠΑ/50844/2992/20 (ΦΕΚ 2316 Β/15-6- 2020) των Υπουργών Οικονομικών- Ανάπτυξης και Επενδύσεων-Περιβάλλοντος και Ενέργειας.

Συγκεκριμένα ο προς μίσθωση χώρος πρέπει: **α)** να έχει επιφάνεια τουλάχιστον 2 στρεμμάτων (2.000τ.μ.), **β)** να βρίσκεται σε θέση ΒΙ.ΠΕ ,**γ)** να βρίσκεται σε απόσταση κοντινή από το εργοτάξιο της Υπηρεσίας Καθαριότητας του Δήμου επί των οδών Πρέσπας και Ανδριανοπούλου στο Μοσχάτο , **δ)** η χρήση γης του να επιτρέπει την έκδοση άδειας για τη δραστηριότητα προσωρινής αποθήκευσης στερεών αποβλήτων ,**ε)** να επιτρέπει την εύκολη πρόσβαση στα δημοτικά οχήματα και μηχανήματα έργου, αλλά και στους εργαζόμενους, καθώς και ευχέρεια στη στάθμευση των οχημάτων τους.

**Ε.**  Ο Κώδικας Δήμων και Κοινοτήτων δηλαδή **ο ν. 3463/2006 (ΦΕΚ Α’ 114) , ορίζει στο άρθρο 75** ότι: «Οι δημοτικές και οι κοινοτικές Αρχές διευθύνουν και ρυθμίζουν όλες τις τοπικές υποθέσεις, σύμφωνα με τις αρχές της επικουρικότητας και της εγγύτητας, με στόχο την προστασία, την ανάπτυξη και τη συνεχή βελτίωση των συμφερόντων και της ποιότητας ζωής, της τοπικής κοινωνίας.… Οι αρμοδιότητες των Δήμων και Κοινοτήτων αφορούν, κυρίως, τους τομείς: α) ….. β) Περιβάλλοντος, στον οποίο περιλαμβάνεται, ιδίως: 1….. 2….. 3….. 4. Η καθαριότητα όλων των κοινόχρηστων χώρων της εδαφικής τους περιφέρειας, η αποκομιδή και διαχείριση των αποβλήτων, καθώς και η κατασκευή, συντήρηση και διαχείριση συστημάτων αποχέτευσης και βιολογικού καθαρισμού και η λήψη προληπτικών και κατασταλτικών μέτρων για την προστασία των κοινόχρηστων χώρων και ιδιαίτερα των χώρων διάθεσης απορριμμάτων από εκδήλωση πυρκαγιάς, σύμφωνα με την κείμενη σχετική νομοθεσία. »

Περαιτέρω, για τη μίσθωση ακινήτου για την εκπλήρωση των σκοπών του Δήμου και την εξυπηρέτηση των λειτουργικών του αναγκών είναι αναγκαία η διενέργεια δημοπρασίας, σύμφωνα με το **άρθρο 194 του Δημοτικού και Κοινοτικού Κώδικα (που κυρώθηκε με το άρθρο 1 του ν. 3463/2006- ΦΕΚ Α’ 114)**,με το οποίο ορίζεται ότι : « Για ακίνητα που μισθώνουν οι Δήμοι γίνεται δημοπρασία……..» και με το άρθρο 201 του ίδιου κώδικα, ότι: «Με προεδρικό διάταγμα, που εκδίδεται με πρόταση του Υπουργού Εσωτερικών, Δημόσιας Διοίκησης και Αποκέντρωσης, καθορίζεται η διαδικασία για τη διεξαγωγή των κάθε είδους δημοπρασιών, που αφορούν την εκποίηση ή την εκμίσθωση ακινήτων ή κινητών πραγμάτων των Δήμων και Κοινοτήτων και την αγορά ή μίσθωση εκ μέρους των Δήμων και Κοινοτήτων ακινήτων που ανήκουν σε τρίτους, οι όροι για τη συμμετοχή στις δημοπρασίες αυτές, τα σχετικά με τη διακήρυξη, τη δημοσίευση και την επικύρωση των αποτελεσμάτων των δημοπρασιών αυτών, καθώς και κάθε άλλη σχετική λεπτομέρεια.». Μέχρι την έκδοση του εν λόγω διατάγματος εξακολουθεί να ισχύει το **π.δ 270/81** «Περί καθορισμού των οργάνων, της διαδικασίας και των όρων της διενέργειας δημοπρασιών δι’ εκποίησιν ή εκμίσθωση πραγμάτων των δήμων και κοινοτήτων» (ΦΕΚ Α’ 77), που εκδόθηκε βάσει των όμοιων διατάξεων του προγενέστερου Δημοτικού και Κοινοτικού Κώδικα, ν. 1065/1980. Κατά τα λοιπά, η μισθωτική σχέση διέπεται από τις διατάξεις περί μισθώσεων ακινήτων για τη στέγαση των δημοσίων υπηρεσιών, εφαρμοζόμενων αναλόγως , ήτοι του **ν. 3130/2003** «Μισθώσεις ακινήτων για στέγαση δημοσίων υπηρεσιών και άλλες διατάξεις» (ΦΕΚ Α΄76 ).

Επίσης, σύμφωνα με την **παρ. 1 του άρθρου 72 περ. στ. εδαφ. ι. του ν. 3852/2010** η κατάρτιση των όρων, η σύνταξη της διακήρυξης και η διεξαγωγή και κατακύρωση όλων των δημοπρασιών είναι αρμοδιότητα της Οικονομικής Επιτροπής.

Από τις παραπάνω διατάξεις προκύπτει ότι στα πλαίσια της αρμοδιότητας του, ο Δήμος μπορεί, με απόφασή του, να διαθέτει πιστώσεις για την πληρωμή δαπανών που αφορούν στη μίσθωση χώρων, που αποβλέπουν στην εκπλήρωση των σκοπών του και την εξυπηρέτηση των λειτουργικών του αναγκών . Ως δαπάνες που αφορούν στη δημιουργία, εξασφάλιση και διαχείριση των χώρων αυτών νοούνται μεταξύ άλλων, εκείνες που καταβάλλονται για τη μίσθωση και συντήρηση τους , οι οποίες είναι λειτουργικές και αναγκαίες για την εξασφάλιση της απαραίτητης υλικοτεχνικής υποδομής υλοποίησης των δράσεων αυτών .

Μετά τα παραπάνω:

ΕΙΣΗΓΟΥΜΑΣΤΕ

Τη λήψη απόφασης προς συμπλήρωση της με αριθ. 30/2021 απόφασης του Δημοτικού Συμβουλίου για την έγκριση της αναγκαιότητας μίσθωσης ακινήτου με διενέργεια δημοπρασίας για την κάλυψη αναγκών της Διεύθυνσης Περιβάλλοντος, Κυκλικής Οικονομίας και Ανακύκλωσης σε σχέση με την προσωρινή αποθήκευση μη επικίνδυνων στερεών ογκωδών αποβλήτων , πράσινων αποβλήτων από κηποτεχνικές εργασίες , Αποβλήτων Εκσκαφών Κατασκευών & Κατεδαφίσεων (Α.Ε.Κ.Κ.) και ανακυκλώσιμων υλικών (χαρτί, πλαστικά μπουκάλια, άλλα πλαστικά, μέταλλα, τετραπάκ) για τα οποία προκύπτει ανάγκη προσωρινής αποθήκευσης.

Το ακίνητο πρέπει να πληροί τις ελάχιστες προϋποθέσεις και προδιαγραφές που αναφέρονται στο κεφάλαιο Δ’ της παρούσας εισήγησης .Η μίσθωση του ακινήτου θα γίνει ,σύμφωνα με το άρθρο 194 του ν. 3463/2006 με τη διενέργειαμειοδοτικής δημοπρασίας , οι όροι της οποίας θα καταρτιστούν από την Οικονομική Επιτροπή, σύμφωνα με τα οριζόμενα στην παρ. 1 του άρθρου 72 του ν. 3852/2010 και στο Π.Δ. 270/81. Στη συνέχεια, μετά από την εκτίμηση καταλληλότητας των ακινήτων από την Επιτροπή Εκτίμησης – Αξιολόγησης καταλληλότητας ακινήτων ,σύμφωνα με το άρθρο 7 του π.δ 270/81, η δημοπρασία θα διεξαχθεί από την Επιτροπή Διενέργειας των Δημοπρασιών, σύμφωνα με το άρθρο 1 του π.δ 270/81 και θα κατακυρωθεί από την Οικονομική Επιτροπή.